ካፕቴን ያሬድ ካብ ኢትዯጵያዊ ኣቦን ኬንያዊት ኣደን ኣብ ኬንያ ተወሊዱ። ኣብ ግዘ ቁልዕነቱ ዝተወሰነ ዓመት አብ ኬንያ ዘሕለፈ ኮይኑ፡ ካልኣይ ደረጃ ትምህርቱ ኣብኡ ወዲኡ። ናብ ኣካዳሚ ኣቪየሰን መገዲ ኣየር ኢትዯጵያ ኣትዩ ድማ ስልጠና ተኸታቲሉ። ምንጪ ስእሊ, Hassan Katende/Facebook ሓሰን ከም ዝበሎ፡ ያሬድ ንኢትዮጵያንውን ኬንያውን ውርሻታት ፍሉይ ፍቕሪ ነይርዎ። ንፈለማ እዋን ኣብ ዝተራኸቡሉ እዋን'ውን ብቋንቋ ስዋሂሊ'ዮም ኣዕሊሎም። ካፕቴን ያሬድ ነዊሕ ዕድመ ንዘቑፀረት መኪና ወላዲኡ ናይ ምዝዋር ፍቅሪ ከም ዝነበሮ ድማ ሓሰን ይዝክር። "ንውርሻታት ኬንያ ፍሉይ ፍቕሪ ነይርዎ። ኩሉ ግዜ፡ ኢትዯጵያውን ኬንያውን ከም ዝኾነ ምዝራብ ይፍትው ነይሩ። ፍሽኽታ ዘይፍለዮ ሰብ'ዩ" ክብል ይገልፆ። እቲ ኣብራሪ፡ ኣምሓርኛ፣ ስዋሂልን እንግሊዝኛን ብብቕዓት ይዛረብ ነይሩ። ብዛዕባ እቲ ሓደጋ ምሕምሻሽ ኣብ ማሕበራዊ መራኸቢ ዝሰምዐ ሓሰን፡ ኣብራሪ ናይታ ነፋሪት መሓዝኡ ያሬድ ክኸውን ከም ዝኽእል ግምት ኣይነበሮን። "ብዛዕባ እቲ ሓደጋ ዝዛረብ ዜና ሪኤ፡ ኣስማት ናይቶም ኣባላት በረራ'ውን ከምኡ፡ ግን ከኣ ያሬድ ዝብል ሽም ዝተለመደ ብምዃኑ፡ መሓዛይ ክኸውን ከም ዝኽእል ኣይሓሰብኩን" ኢሉ። ሓሰን ኣብራሪ ናይታ ነፋሪት እቲ ንሱ ዝፈልጦ መሓዝኡ ያሬድ ከም ዝኾነ ዝፈለጠ ኣማስዩ'ዩ። "ካልእ መሓዛይ ደዊሉ 'ብዛዕባ ያሬድ ሰሚዕካ'ዶ?'
